На основу члана 42. став1. Закона о туризму ( „Службени гласник РС“, број 17/2019), члана 15 .став 1. тачка 11. Статута Туристичке организације општине Житорађа бр.03/2020 од 05.06.2020.године,

Управни одбор Туристичке организације општине Житорађа, на седници одржаној дана 23.02.2023.године. расписује

 ЈАВНИ КОНКУРС

 за избор директора

 Туристичке организације општине Житорађа

**I**

Расписује се јавни конкурс за избор директора Туристичке организације општине Житорађа, чији је оснивач општина Житорађа, ради именовања на период од четири (4) године.

 **II**

**Подаци о организацији:**

Пословно име: Туристичка организација општине Житорађа

Скраћено пословно име: “ ТО Житорађа “

Седиште: У Житорађи, улица Војводе Мишића бр.1

Матични број: 18376377

ПИБ: 112047107

Туристичка организација општине Житорађа основана је Одлуком о оснивању Туристичке организације општине Житорађа, донетом од стране Скупштине општине Житорађа, број 33-660/2020-01 од 20. маја 2020.године („ Службени лист града Ниша“, број 44/20).

 **III**

**Радно место:** директор Туристичке организације општине Житорађа. Радни однос се заснива на одређено време од четири (4) године.

 **IV**

**Послови директора су:**

* представља и заступа Туристичку организацију,
* извршава одлуке Управног одбора,
* организује и руководи радом Туристичке организације,
* стара се, обезбеђује и одговара за законитост рада Туристичке организације,
* предлаже годишњи програм рада и финансијски план,
* предлаже акте које доноси Управни одбор,
* подноси извештаје о пословању и годишњи обрачун,
* доноси акт о организацији и систематизацији послова,
* врши друге послове одређене законом и Статутом.

 **V**

**Услови за именовање директора:**

1. стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
2. радно искуство од четири године, од чега најмање две године на руководећим пословима;
3. активно знање најмање једног страног језика;

Директор се бира на четири године и може бити поново биран.

 **VI**

**Пријава на јавни конкурс садржи:** име и презиме кандидата, датум и место рођења, адресу становања, број телефона, е-mail адресу, податке о образовању, податке о врсти и дужини радног искуства и податке о посебним областима знања.

Уз пријаву са личном и радном биографијом прилажу се докази о испуњености услова у оригиналу или овереној фотокопији, и то:

* Извод из матичне књиге рођених,
* Уверење о држављанству РС (не старије од шест месеци у односу на дан објављивања огласа о јавном конкурсу у „ Пословима“.
* оригинал или оверену фотокопију дипломе о стеченом високом образовању,
* очитана важећа лична карта,
* доказ о радном искуству од четири године од чега најмање две године на руководећим пословима,
* уверење надлежног органа да лице није осуђивано за кривична дела,
* уверење од надлежног суда да против лица није покренута истрага и да није подигнута оптужница за кривична дела која се воде по службеној дужности.

Неблаговремене и пријаве уз које нису приложени сви потребни докази, Управни одбор неће разматрати.

Пријаве са комплетном документацијом слати у затвореној/запечаћеној коверти препорученом пошиљком или лично у просторији Туристичке организације општине Житорађа, ул. Војводе Мишића број 1, 18412 Житорађа, са назнаком „ За Јавни конкурс – за избор директора Туристичке организације општине Житорађа.

 **VII**

**Рок за подношење пријаве на конкурс** је петнаест (15) дана и почиње да тече од дана објављивања јавног конкурса у листу „ Послови“ Националне службе за запошљавање.

  **VIII**

**Подаци о изборном поступку:**

Јавни конкурс спроводи Управни одбор Туристичке организације општине Житорађа, који ће, најкасније, у року од петнаест ( 15 ) дана од дана завршетка јавног конкурса извршити избор кандидата и предлог за именовање директора, доставити Скупштини општине Житорађа.